
תקנון חוקי התחרות
תחרויות ילדים ונוער
איגוד הטריאתלון הישראלי
מסמך זה מפרט את הנהלים וההוראות החלים על תחרויות ילדים ונוער, בהתאם לקבוצות הגיל השונות. מטרת הכללים בגילים אלה היא ללמד, לסייע ולהקנות מקצועיות מן הצעד הראשון. 
התקנון מחולק לשלוש קבוצות גיל:
1. עד גיל 11
2. גילאי 12–13
3. גילאי 14–15
בכל המקצים עד גיל 13 יוענקו פרסים לחמשת המקומות הראשונים (לכל שנתון בנפרד). 
1.  קבוצת גיל – עד גיל 11
כלל חוקי התחרות חלים על כלל הספורטאים, למעט הסעיפים המפורטים להלן:
1. סיוע בשטח ההחלפה – תתאפשר עזרה לספורטאים בשטח ההחלפה על ידי סדרנים ושופטים (לרבות עזרה בלבוש, הנחת אופניים או הוצאתם מהסטנדים וכיו"ב).
2. סיוע חיצוני במסלול – תתאפשר עזרה חיצונית במהלך התחרות (למשל: הרמת שרשרת, סיוע לילד שנפל וכדומה).
3. פתיחת קסדה טרם הזמן המותר – על הספורטאי לעצור ולסגור את הקסדה.  אי־תיקון יגרור תוספת זמן של 5  שניות במקרה ראשון, במקרה השני ואילך יקבל 40 שניות עונש זמן. (במידה ולא ימצא דרך לעקוב אחר מספר הפעמים עונש זמן יעמוד על 30 שניות)
4. עלייה/ירידה מהאופניים לפני או אחרי הקו המסומן – על הספורטאי לעצור ולחזור לנקודת הביצוע התקינה לצורך תיקון. אי־תיקון יגרור תוספת זמן של 5  שניות במקרה ראשון, במקרה השני ואילך יקבל 40 שניות עונש זמן. (במידה ולא ימצא דרך לעקוב אחר מספר הפעמים עונש זמן יעמוד על 30 שניות)
5. בדיקת מספרי גוף – תתבצע בכניסה לשטח ההחלפה. במזג אוויר שאינו מאפשר זאת, תתבצע הבדיקה בכניסה לבריכה או לפני הזינוק (במקרה של תחרות אקווטלון).
6. לבוש במזג אוויר חורפי – תותר השתתפות עם חולצה ארוכה.
7. סימון מקום בשטח ההחלפה – חל איסור לסמן מקום בשטח ההחלפה.
8. תצורת אופניים – תותר השתתפות עם אופני הרים בתצורה רגילה וגלגלי שטח בלבד.
· חל איסור על שימוש באופני גראבל, גלגלי עיר או צמיגים חלקים.
· מי שאופניו אינם בתצורה הנ״ל לא יוכל להשתתף בתחרות. 
· תצורת האופניים תקפה גם לתחרויות שליחים מעורבות.
9. כניסה לשטח ההחלפה –  תתאפשר כניסת ספורטאים לאחר סגירת השטח, יספרו מספר המאחרים בתחרויות הילדים ובסיום המחצית הראשונה של העונה נפגש ונחליט לגבי הכניסה לשטח ההחלפה מחדש.
10. קיצור מסלול – קיצור מסלול משמעותו פסילה. 
במידה שיוכח כי הקיצור נבע מטעות הפקה - יוטל עונש זמן בלבד:
גילאי 8-9 יקבלו עונש זמן 2 דקות.
גילאי 10- 11 יקבלו עונש זמן 3 דקות.

11. אלימות – כל מקרה אלימות יגרור פסילה מיידית, והגשת הספורטאי לוועדת משמעת.
12. ערעורים –
· תתאפשר הגשת ערעור אחת לשנה.
· במידה שהערעור התקבל – תתאפשר הגשה נוספת.
· במידה שהערעור נדחה – לא תתאפשר הגשה נוספת באותה שנה.
13. אופן הגשת ערעור – הערעור יוגש על ידי המתחרה, ובלבד שהמאמן חתם על טופס הגשת הערעור. את הטופס החתום יש להגיש לשופט הראשי (או לבעל תפקיד אחר שיוגדר) עד 30 דקות מפרסום התוצאות. 
בעת ההתכנסות הועדה, קטין יוכל להגיע יחד עם מאמן או הורה אחד.
ספורטאי שאינו משתייך לקבוצה – הערעור יוגש בעזרת האפוטרופוס החוקי.
14. פודיום - יוענקו מדליות ויעלו על הפודיום 5 הזוכים במקומות הראשונים, לכל שנתון בנפרד, בכל תחרות (מקומות 4, 5 יקבלו מדלית ארד). 
2.  קבוצת גיל – 12–13
כלל חוקי התחרות חלים על כלל המשתתפים, למעט הסעיפים המפורטים להלן:
1.פתיחת קסדה טרם הזמן המותר – על הספורטאי לעצור ולסגור את הקסדה. אי־תיקון יגרור תוספת זמן של 5  שניות במקרה ראשון, במקרה השני ואילך יקבל 40 שניות עונש זמן. (במידה ולא ימצא דרך לעקוב אחר מספר הפעמים עונש זמן יעמוד על 30 שניות)
2.עלייה/ירידה מהאופניים לפני או אחרי הקו המסומן – על הספורטאי לעצור ולחזור לנקודת הביצוע התקינה לצורך תיקון. אי־תיקון יגרור תוספת זמן של 5  שניות במקרה ראשון, במקרה השני ואילך יקבל 40 שניות עונש זמן. (במידה ולא ימצא דרך לעקוב אחר מספר הפעמים עונש זמן יעמוד על 30 שניות)
3.לבוש במזג אוויר חורפי – תותר השתתפות עם חולצה ארוכה.
4. סימון מקום בשטח ההחלפה – חל איסור לסמן מקום בשטח ההחלפה.
5. סוגי אופניים מותרים – תותר השתתפות רק עם:
· אופני כביש
· אופני שטח (צמיגי שטח / צמיגים חלקים)
· אופני גרבל
· תודבק מדבקת זיהוי גיל על הקסדה (גיל מאושר דראפטינג)
חל איסור על שימוש באופנים אחרים כגון אופני נג"ש או אופניים חשמליים.
6.כניסה לשטח ההחלפה – תתאפשר כניסת ספורטאים לאחר סגירת השטח, יספרו מספר המאחרים בתחרויות הילדים ובסיום המחצית הראשונה של העונה נפגש ונחליט לגבי הכניסה לשטח ההחלפה מחדש.
6. קיצור מסלול – קיצור המסלול מכל סיבה, למעט סיבה בטיחותית (חובת ההוכחה על הספורטאי), דינו פסילה.
7. אלימות – כל מקרה אלימות יגרור פסילה מיידית והזמנה לוועדת משמעת.
8. ערעורים –
1. תתאפשר הגשת ערעור אחת לשנה.
2. במידה שהערעור התקבל – תתאפשר הגשה נוספת.
3. במידה שהערעור נדחה – לא תתאפשר הגשה נוספת באותה שנה.
9. אופן הגשת ערעור – הערעור יוגש על ידי המתחרה, ובלבד שהמאמן חתם על טופס הגשת הערעור. את הטופס החתום יש להגיש לשופט הראשי (או לבעל תפקיד אחר שיוגדר) עד 30 דקות מפרסום התוצאות. 
בעת ההתכנסות הועדה, קטין יוכל להגיע יחד עם מאמן או הורה אחד.
ספורטאי שאינו משתייך לקבוצה – הערעור יוגש בעזרת האפוטרופוס החוקי.
10. פודיום - יוענקו מדליות ויעלו על הפודיום 5 הזוכים במקומות הראשונים, לכל שנתון בנפרד, בכל תחרות (מקומות 4, 5 יקבלו מדלית ארד). ממשיכים לעודד יותר ילדים בענף ולייצר יותר זוכים. 

     קבוצת גיל – 14–15
· חוקה מלאה ורגילה בהתאם לתקנון הרשמי של האיגוד.
· הגשת ערעור – ערעור יוגש על ידי המתחרה, ובלבד שהמאמן חתם על טופס הגשת הערעור. את הטופס החתום יש להגיש לשופט הראשי (או לבעל תפקיד אחר שיוגדר). ספורטאי שאינו משתייך לקבוצה – הערעור יוגש בעזרת האפוטרופוס החוקי.



בברכה,
ועדת ילדים


	הנושא / עבירה
	העונש / ההנחיה
	גיל 8-9
	גיל 10-11
	גיל 12-13

	סיוע בשטח ההחלפה במהלך התחרות (ע"י סדרנים/שופטים)
	מותר
	V
	V
	X

	סיוע חיצוני במסלול במהלך התחרות (נפילה, הרמת שרשרת)
	מותר
	V
	V
	X

	בדיקת מספרי גוף בכניסה לשטח החלפה/בריכה
	חובה לבצע
	V
	V
	V

	מדבקת קבוצת גיל על הקסדה (גם בשליחים)
	חובה לבצע
	X
	X
	V

	פתיחת קסדה טרם הזמן (אי-תיקון ע"י הספורטאי)
	פעם 1: 5 שניות, פעם 2+: 40 שניות. ללא יכולת מעקב: 30 שניות
	V
	V
	V

	עלייה/ירידה מאופניים שלא בקו (אי-תיקון)
	פעם 1: 5 שניות ,פעם 2+: 40 שניות. ללא יכולת מעקב: 30 שניות
	V
	V
	V

	סימון מקום בשטח ההחלפה
	איסור מוחלט
	V
	V
	V

	לבוש במזג אוויר חורפי (חולצה ארוכה)
	מותר
	V
	V
	V

	כניסת מאחרים לשטח ההחלפה (לאחר סגירתו)
	מתאפשר (המאחרים נרשמים למעקב)
	V
	V
	V

	תצורת אופניים
	חורג מזה: אי-השתתפות בתחרות
	אופני הרים ושטח בלבד
	אופני הרים ושטח בלבד
	אופני כביש/גראבל/הרים בלבד

	קיצור מסלול (כללי)
	פסילה (DSQ)
	V
	V
	V

	קיצור מסלול (הוכח כי נבע מטעות הפקה)
	עונש זמן: 2 דקות
	2 דקות
	2 דקות
	3 דקות

	אלימות
	פסילה מיידית (DSQ) + העברה לוועדת משמעת
	V
	V
	V

	הגשת ערעור (לוועדת ערעורים)
	חובה להגיש תוך 30 דק', ע"י מתחרה ובחתימת מאמן/אפוטרופוס בהיעדר מאמן
	V
	V
	V

